钦定古今图书集成/明伦汇编/闺媛典/第161卷 > 聂贞襄妾叶氏
## 钦定古今图书集成/明伦汇编/闺媛典/第161卷 > 聂贞襄妾叶氏

按《永丰县志》：叶氏，太保聂贞襄公妾。年十四归聂。性
慧而淑，事贞襄得欢心。一日，公方阅节母传，氏入见，
问所以，因戏谓曰：“他日汝能效若所为耶？”氏敛容答
曰：“谨受命。”公即以书授之，戒曰：“善藏此，为他日验。”贞
襄没，氏年二十二，哀毁特甚，闭户独居，不与家人事，
终身蔬食布衣，历三十年如一日。